বছর শুরু হতে না হতেই যেন দুশ্চিন্তার কালো ছায়া নেমে এল রায়গঞ্জে। নতুন বছরের দ্বিতীয় দিনেই শহর ঘুরে দেখতে চলে এল চিতা বাঘ। আর তাকে দেখতে পেয়েই সোমবার সকালে আতঙ্ক ছড়াল শহরজুড়ে।
স্থানীয় সূত্রের খবর, সোমবার সকালে শহরের ইন্দিরা কলোনিতে এক ব্যক্তির বাড়িতে ওই চিতা বাঘটিকে দেখতে পান সাধারণ মানুষ। এরপরেই আতঙ্কে চিৎকার শুরু করেন প্রত্যক্ষদর্শীরা। সেটিকে তাড়াতে বহু লোকজন বেরিয়ে আসে। তাঁদের চেঁচামেচি শুনে ঘাবড়ে যায় প্রাণীটি। এবং ভয়ে এদিক-ওদিক ছুটতে শুরু করে। 
এক সময় চিতা বাঘটি ঢুকে পড়ে জেলা সংশোধনাগারের ক্যাম্পাসে। দুপুর ১২টা পর্যন্ত সে সেখানেই লুকিয়ে ছিল। এরপর সেখান থেকে বেরিয়ে ফের বেশ কয়েকজন স্থানীয় বাসিন্দার ওপর হামলা চালায় চিতা বাঘটি। এরপর স্থানীয়রাই খবর দেন বন-দফতরে। 
ইতিমধ্যেই ঘটনাস্থলে উপস্থিত হয়েছেন বনকর্মীরা। তাঁরা এসে বাঘটিকে উদ্ধার করার চেষ্টা করছে। সঙ্গে রয়েছে পুলিশ এবং পশুপ্রেমী সংস্থার সদস্যরাও। আশেপাশের বাড়িগুলিকে ফাঁকা করে দেওয়া হয়েছে।
বছর শুরুর দ্বিতীয় দিনেই শহরে কোথা থেকে এই চিতা বাঘটি এল তা এখনও স্পষ্ট নয়। বাঘের আক্রমণে আহতের সংখ্যা বেড়ে দাঁড়িয়েছে ২০। তাঁদের স্থানীয় হাসপাতালে ভর্তি করা হয়েছে। 
দেখুন সেই চিতা বাঘটির কাণ্ডকারখানা 
ভিডিও ১ —

ভিডিও ২ — 

ভিডিও ৩ —